Lolland-Falsters Stifts-Tidende, 1847-01-09
Valget i Odense af en Stænderdeputeret og en Suppleant har fundet Sted i Mandags. Resultatet var følgende: Skolecasserer og Procurator J. J. Hansen 108 Stemmer, Kammerherre, Oberst v. Abrabamson 63, Pastor Leth i Middelfart 57, Brygger C. H. Hansen (til Kragsberg) 48, Procurator Tommerup 45, Procurator S. Hansen 23, Møller Krag 4, Realforstander Sørensen, Kjøbmand H. C. Nielsen, Biskop Faber, Etatsraad Knudsen, Brændeviinsbrænder Jeppe Petersen og Komd. Valentin hver 1. Brygger C. H. Hansen gjorde under Stemmegivningen opmærksom paa, at det var ham bekjendt, at Møller Krag ikke ønskede at modtage noget Valg; men da han paa Valgdirecteurens Forespørgsel erklærede, at han ikke af Vedkommende var bemyndiget til at afgive denne Erklæring for Valgbestyrelsen, toges de paa Møller Krag, faldne Stemmer til Protocols. Da i Begyndelsen af Valget en af Vælgerne afgav Stemme paa Raadmand Ove Thomsen, gjorde denne Valgbestyrelsen opmærksom paa, at han for, under og efter Prøvevalget udtrykkeligen havde anmodet Vælgerne om, ikke at spilde nogen Stemme paa ham, men derimod at give de Stemmer, man havde tiltænkt ham, til en anden Valgbar, der var besjælet af samme Kjærlighed til Fædrelandet, Friheden og sine Medborgere, som han, men hvis Stilling bedre end hans, (der meer end forhen vilde kræve hans personlige Nærværelse i Hjemmet), maatte tillade at bringe det Offer, som det unægteligen kræver at modtage et saadant Valg. Raadmand Brandt erklærede ligeledes, da der stemtes paa ham, at han ikke kunde modtage noget Valg. – Forinden Valgets Udfald blev proclameret den 5te Januar i en offentlig Forsamling paa Raadhuset, afsagde Valgbestyrelsen en Kiendelse i Anledning af en fra Hr. Brygger og Borgerrepræsentant C. H. Hansen til den indgiven skriftlig Protest imod Valgets Gyldighed, paa Grund af nogle formeentlige Mangler ved Jagttagelsen af de i Stænderanordningen foreskrevne Former, hvilket han saameget mere havde følt sig opfordret til at paatale, da - som han i sin Protest havde yttret - Valget efter hans og de fleste intelligente Mænds Me ing havde været uheldigt. Valbestyrelsen, som fandt, at de fremførte Anker vare ugrundede eller ubeføiede, og at Hr. Hansens private Mening om Valgets Udfald naturligviis ikke kunde have nogen Jndflydelse paa Sagen, afsagde den Kiendelse, at den nedlagte Protest ikke kunde tages til Folge. Da Hr. Hansen, derpaa forlangte sig admitteret til Protocollen, blev dette ham negtet. Derimod blev, foruden de tvende Valgprotocoller, uopfordret ogsaa Forhandlingsprotocollen oplæst for Forsamlingen. Protocollen vil nu, efter Stænanordningen, tilligemed Hr. Hansens Protest og den afsagte Kjendelse, blive indsendt til det kgl. danske Cancellie. Hvis dette, imod Valgbestyrelsens Formening, maatte finde de af Hr. Hansen fremførte Anker, af hvilke den væsentligste nok er den, at Navnene ikke tydeligt oplæstes strax efterat Stemmerne vare protocollerede, grundede, vil der blive at foranstalte et nyt Valg. Finder det derimod Sagen tvivlsom, vil den igjennem den kgl. Commissarius formodentlig blive forelagt selve Stænderforsamlingen til Afgjørelse. Betragter det endeligen Ankerne som aldeles ugrundede og ubeføiede, vil der vel fra det Offentliges Side intet Skridt blive foretaget i denne Sag. J dette Tilfælde staaer det imidlertid formeentligen Hr. Hansen frit for, igjennem en Deputeret at forelægge Stænderforsamlingen Spørgsmaalet til Afgjørelse, og først ved dennes Kiendelse vil det da blive bestemt, om den indkaldte Deputerede for Odense kan ansees som gyldigt valgt eller ikke. Skulde Stænderforsamlingen give Hr. Hansens Anskuelse Medhold, da ville hverken den Deputerede eller Suppleanten kunne give Møde i Forsamlingen, og nye Valg vilde da til den Tid blive at foretage, i hvilket Tilfælde Odense næppe vilde kunne blive repræsenteret i den først forestaaende Stænderforsamling. Det er imidlertid at formode, at den samlede Valgbestyrelses Kiendelse er saa vel motiveret, at den vil kunne staae sin Prøve. (O. Th. Av.)